NaiveNeuron/SloPal huggingface dataset:
Danko, Andrej, predseda NR SR (2019-10-15):
Vážené panie poslankyne, vážení páni poslanci, otváram rokovanie 51. schôdze Národnej rady Slovenskej republiky. Panie poslankyne, páni poslanci, minulý týždeň sme sa navždy rozlúčili s výnimočným a uznávaným umelcom maestrom Karlom Gottom. Jednoznačne poslanecké grémium konštatovalo, že je to náš milovaný umelec, ktorého si Národná rada Slovenskej republiky spolu s Poslaneckou snemovňou Českej republiky takmer súčasne chce uctiť minútou ticha. Dovoľte mi teda, aby sme nášmu maestrovi vyjadrili úctu a niektorí z nás mu možno, tak ako to vždy hovoril –  „tleskejte, mám to rád“, vyjadrili úctu potleskom, ako si umelci zaslúžia. Ďakujem vám. (Minúta ticha.) Ďakujem ešte raz. Teraz pristúpime k rokovaniu 51. schôdze Národnej rady. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Konštatujem, že je prítomných 126 poslancov, teda Národná rada je schopná sa uznášať a môžeme pokračovať v rokovaní. Na 51. schôdzi Národnej rady budú overovateľmi poslanci pán Želiezka a pani Janka Cigániková. Náhradníčkami budú poslankyne Katarína Cséfalvayová a Natália Grausová. Na dnešnom rokovacom dni o ospravedlnenie požiadali pán poslanec Gröhling, Pavelka a Žarnay. Navrhnutý program schôdze vám bol rozdaný. Chcem uviesť, že viaceré body sú navrhované tak, aby boli prerokované v konkrétnom termíne. Prerokovanie návrhu na voľbu kandidátov na člena Regulačnej rady vykonáme spolu s návrhom na voľbu člena Súdnej rady vo štvrtok 17. októbra 2019 po hodine otázok a hlasovanie uskutočníme po hlasovaní o 17.00 hodine. Skôr, ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádza aj správa špeciálneho prokurátora za rok 2018, ktorú uvedie špeciálny prokurátor pán Kováčik, ako aj správa o hodnotení plnení a pravidiel rozpočtovej zodpovednosti 2018, ktorú uvedie predseda Rady pre rozpočtovú zodpovednosť pán Šramko. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Ďalej chcem uviesť, že v návrhu programu sa uvádza aj správa generálneho prokurátora o činnosti prokuratúry v roku 2018. V tejto súvislosti vás chcem informovať, že generálny prokurátor Jaromír Čižnár požiadal z dôvodu pretrvávajúcej práceneschopnosti o ospravedlnenie svojej neúčasti na tejto schôdzi Národnej rady a uvedením predmetnej správy poveril podľa § 9 ods. 5 zákona č. 153/2001 Z. z. o prokuratúre svoju prvú námestníčku Vieru Kováčikovú. Podávam preto tento návrh, aby Národná rada vyslovila súhlas s jej vystúpením na 51. schôdzi Národnej rady k tomuto bodu programu. Prosím, prezentujme sa a hlasujme. (Hlasovanie.) Prítomných 141 poslancov, za 92, proti 17, zdržalo sa 30, nehlasovali 2. Konštatujem, že sme tento návrh schválili. Teraz vás prosím, panie poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Nech sa páči, pani poslankyňa Remišová.
Hraško, Igor, poslanec NR SR (2013-12-18):
Ďakujem pekne, pán predseda. Ja som sa nestihol prihlásiť do faktickej poznámky, tak sa musím s procedurálnym návrhom. Naozaj mňa to veľmi zabolelo a musím skonštatovať tak, že dnes ste našej tradičnej ľudovej kultúre uštedrili takú neskutočnú facku, ako ešte v živote som takto nevidel. Na pôde Národnej rady v rámci vianočného akože času alebo toho predčasu, ktorý prichádza k Vianociam, nezaznela ani jedna slovenská koleda. Viete, mal som so svojimi deťmi z detského folklórneho súboru Hájoček teraz v nedeľu krásny koncert k Vianociam a tam ste mali vidieť tú atmosféru, tam si spievali ľudia s nami aj tú Tichú noc, aj ďalšie koledy. To bol nádherný vianočný čas, ktorý sa blíži, ktorý má v ľuďoch rozosiať to teplo domova, tú krásu v srdci, nie toto. Naozaj, slečna mala krásny hlas, ale toto sa tu asi vôbec nehodilo. Naozaj tradičnej ľudovej kultúre ste dneska vylepili neskutočnú facku.
Figeľ, Ján, podpredseda NR SR (2013-06-05):
Panie kolegyne a kolegovia, budeme pokračovať v popoludňajšej časti rokovania dnešného dňa. Ideme podľa zoznamu písomne prihlásených do rozpravy. Nasleduje Branislav Škripek. Nie je tu, stráca poradie. Martin Fecko. (Reakcia z pléna.) Sedí na výbore. Ďalším je Igor Hraško, nech sa páči, Igor, máte slovo.
Hlinka, Jozef, poslanec NR SR (2021-01-29):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu.
Figeľ, Ján, podpredseda NR SR (2013-02-05):
S ďalšou faktickou poznámkou pán Igor Matovič.
Gál, Gábor, poslanec NR SR (2017-02-01):
Pani kolegyňa, pán minister nie je v závideniahodnej situácii, lebo Slovensko je, bohužiaľ, bipolárne v tom, ako je rozdelená zamestnanosť a nezamestnanosť. Bohužiaľ, snažíme sa, skoro každá vláda sa snaží o to, aby tie regionálne rozdiely neboli. Vy ste tiež vymenovali tie okresy, kde tá nezamestnanosť je strašne vysoká. Ale na druhej strane, bohužiaľ, máme tu aj iný úkaz, s ktorým sa ministerstvo musí vysporiadať, a je to nízka nezamestnanosť. Ja pochádzam z okresu Galanta, tam je nezamestnanosť 3,2. Ľudia nie sú radi a nie sú konformní alebo vysporiadaní s tým, že máme tam niekoľko tisíc zahraničných ľudí, ako zo zahraničia pracujúcich, ale kebyže ich nemáme, tak niektoré fabriky u nás musia zavrieť, čiže musíme nájsť aj, ale kebyže ich nemáme, tak niektoré fabriky u nás musia zavrieť. Čiže musíme nájsť aj nejaké také riešenia, kde by sme vytvorili systém, aby ľudia museli, proste museli dochádzať aj za prácou. Sú oblasti, kde nie je, a musíme dovážať zamestnancov zo zahraničia, a na druhej strane o pár kilometrov ďalej, oveľa z bližšieho regiónu, z vlastného regiónu máme ľudí, ktorí si nevedia nájsť prácu. Tak toto je tiež úlohou, ktorú potom bude musieť zobrať do úvahy a riešiť to v rámci Slovenskej republiky, aby sme nemuseli dovážať zo zahraničia pracujúcich a tým pádom mohli by sme tú nezamestnanosť znížiť v tých okresoch. Ja som vyrastal... (Vystúpenie prerušené časomerom.)
Šeliga, Juraj, podpredseda NR SR (2021-01-29):
Páni (reakcie z pléna), poprosím vás, páni, o pokoj. 30 sekúnd naspäť pánovi Mazurekovi.
Kollár, Boris, predseda NR SR (2022-03-24):
Ďakujem. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša, Matúša Šutaj Eštoka a Petra Žigu na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov . Návrh zákona je uvedený tlač ako 921, návrh na jeho pridelenie na prerokovanie výborom je v rozhodnutí (predsedajúci si odkašlal a napil sa), ospravedlňujem sa, je v rozhodnutí č. 956. Dávam slovo poslancovi Petrovi Pellegrinimu, aby návrh uviedol. (Reakcia z pléna.) Bude ho navrhovať pán poslanec, áno, Erik Tomáš. Nech sa páči, pán poslanec.
Kollár, Boris, predseda NR SR (2022-05-03):
S ďalšou faktickou pán poslanec Muňko.
Jurinová, Erika, podpredsedníčka NR SR (2015-01-29):
Prepáčte, pán kolega, že vás prerušujem. Páni poslanci v horných laviciach, poprosím vás o kľud, aby mohol dokončiť svoj prejav pán poslanec. Buďte tolerantní...
Číž, Miroslav, podpredseda NR SR (2015-03-11):
Pán poslanec Jurzyca.
Mikloš, Ivan, poslanec NR SR (2013-09-18):
Ďakujem pekne za všetky faktické poznámky. Čo sa týka tých poznámok, ktoré hovoria o SPP, ja som avizoval, že sa k tomu vyjadrím. Ja som o tom pôvodne nemal v pláne pri dnešnej kauze dnešnej vlády o SPP hovoriť, ale samozrejme po včerajšom vystúpení pána premiéra o tom budem hovoriť. Budem o tom hovoriť veľmi podrobne a na základe faktov a argumentov vrátane tých vecí, o ktorých hovorila pani poslankyňa Nachtmannová a pán poslanec Číž. A teda reagujem aj na výzvu pána poslanca Sulíka, aby som o tom hovoril. Áno, budem o tom hovoriť. Čo sa týka toho, čo hovoril pán poslanec Kamenický, že to bolo k štátnemu rozpočtu, že táto správa je najmä za minulý rok. Áno, len táto správa, ale aj Rada pre rozpočtovú zodpovednosť, aj ústavný zákon je o udržateľnosti verejných financií. Všetko, o čom som hovoril, bolo k udržateľnosti verejných financií, žiaľbohu. A nevyzerá to dobre. Aj keď krátkodobo sa to lepí. Veď o tom som hovoril, ale spôsobom, ktorý dlhodobo je absolútne neudržateľný a, žiaľbohu, v krátkom čase sa to ukáže a na škodu občanov Slovenskej republiky. Pán poslanec Číž, pán predseda výboru, pýtate sa, či sa dá dôjsť takto ešte ďalej. No, mňa to mrzí, kam to až dospelo, ale nie my sme tí, ktorí po tejto ceste vykročili. A dá sa dôjsť aj ďalej, dá sa dôjsť aj ďalej, dá sa dôjsť až k inzultácii svojho kolegu pripitým kolegom. Dá sa dôjsť až tak ďaleko. A obávam sa, aby to nešlo ďalej. Ale pripomeniem vám jednu vec, keď sa na to pýtate. Pri odvolávaní premiérky Radičovej, tu sedela celý čas, ani minútu neodišla, a nadávali ste jej do klamárok, do zlodejok, neviem do čoho. A pamätáte si vôbec kvôli čomu? Pamätáte si vôbec kvôli čomu?! Kvôli nejakému Osrbliu? Tu hovoríme o SPP a o veciach, ktoré sú preukázané.
Krištúfková, Petra, poslankyňa NR SR (2016-06-17):
Mám pocit, že stále sa tu nejakým spôsobom to gro debaty alebo toho návrhu prekláňa na školské zariadenia, na deti, ktoré sú po troch rokoch. Stále sa tu bavíme o rodinách, ktoré majú dieťa do troch rokov. To znamená, sú to rodiny, kde absentuje jeden plat rodiča. V prípade, že matka je slobodná, žije z 203 euro. Jeden, dva, tri, štyri, päť, šesť, sedem, osem, deväť poslankýň? Každopádne obehnem každú z vás a opýtam sa, či by dokázala vyžiť z 203 euro na mesiac so svojím dieťaťom. Ja nie. Pretože keby som zaplatila nájom, už nemám čo jesť. Takýto je stav a neprekláňajme to na materské, neprekláňajme to na žiaden iný príspevok. Neodkláňajme sa od témy, ostaňme pri téme rodičovského príspevku, ktorý poberajú matky po dobratí materskej dovolenky, ktorá je 34 týždňov, a tento príspevok je do troch rokov. Nechajme tie matky, nech môžu byť s tým dieťaťom doma, nech mu môžu dať základ výchovy. Myslím si, že tie matky si to zaslúžia. A odkláňa sa to akýmkoľvek iným smerom. Neriešme škôlky, riešme, ako tie ženy prežijú s tými deťmi. Či sú samé ako slobodné, alebo či tam absentuje plat. Tie mladé rodiny sú zadlžené, majú hypotéky a nemajú z čoho žiť. Žijeme tu už naozaj, tie rodiny žijú v chudobe. Slovo chudoba, opakujme si ho, je tu slovo chudoba. Ďakujem. (Potlesk.)
J. Halecký, poslanec: (2007-05-11):
Ďalej by som chcel pripomenúť, že pokiaľ by sa také niečo presadilo, je možnosť kombinácie z vystúpení jednotlivých predkladateľov. Vystúpenia lídrov jednotlivých politických strán a takisto aj záznamy z výborov, čo by zvýšilo atraktivitu zasadnutia parlamentu. A nakoniec, pokiaľ by sa vyskytol nejaký mŕtvy čas, je možné usporadúvať aj krátke besedy. Myslím si, že priestory a otázky s tým súvisiace by sa vyriešili a parlament by bol pre ľudí nielen užitočný, zaujímavý a myslím si, že aj postavenie STV v rámci všetkých súkromných televízií by sa zvýšilo a upevnilo. Ďakujem.
Grausová, Natália, poslankyňa NR SR (2018-05-28):
Ďakujem za slovo. Martinko, ja by som sa ti tiež chcela poďakovať aj za to, že si sa dotkol práve týchto následkov na psychiku ženy, a ktoré sú naozaj vážne. Ja som sa vo svojom živote aj v praxi, hoci nie som psychiater, ale napriek tomu, čo sa mi zdôverili mnohé ženy, s mnohými takýmito prípadmi stretla, keď ženy sú nešťastné a keď by teraz, po čase vedia a sú presvedčené, že už by to nikdy neurobili. Takže ďakujem ti.
P. Paška, predseda NR SR: (2008-07-02):
(Hlasovanie.) 134 prítomných,  75 za, 29 proti, 29 sa zdržalo, 1 nehlasoval. Aj tento návrh sme prijali.
Pellegrini, Peter, predseda NR SR (2014-11-26):
Ďakujem pekne, pán poslanec. S faktickými poznámkami pán poslanec Přidal, pán poslanec Fronc. Končím možnosť prihlásiť sa s faktickými poznámkami. Nech sa páči, pán poslanec Přidal.
Pellegrini, Peter, predseda NR SR (2015-02-12):
Prezentujme sa a hlasujme o druhom pozmeňujúcom návrhu pána poslanca Blanára, o obidvoch bodoch spoločne. (Hlasovanie.) Prítomných 128 poslancov, za hlasovalo 75, proti bolo 7 , zdržalo sa 46. Tento pozmeňujúci návrh sme schválili.
Pčolinský, Peter, podpredseda NR SR (2023-02-09):
Ďakujem pekne. S ďalšou faktickou pani poslankyňa Mierna.
Bugár, Béla, podpredseda NR SR (2016-09-07):
Pán poslanec Matovič.
P. Kresák, poslanec: (2001-10-03):
J. Migaš, predseda NR SR: Ďalej budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 254/1994 Z. z. o Štátnom fonde likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi v znení zákona č. 78/2000 Z. z. a ktorým sa mení a dopĺňa zákon Slovenskej národnej rady č. 544/1990 Zb. o miestnych poplatkoch v znení neskorších predpisov (tlač 1082). Hlasujeme o tlači 1082. Spravodajcom je pán poslanec Prokopovič. Nech sa páči.
A. Belousovová, podpredsedníčka NR SR: (2008-10-21):
Pán poslanec Ďuračka má slovo. Nech sa páči.
Hrnčiar, Andrej, podpredseda NR SR (2016-10-19):
Ďakujem. Nech sa páči, pani poslankyňa Remišová.
P. Hrušovský, podpredseda NR SR: (2002-07-03):
(Hlasovanie.) 117 prítomných, 105 za, 4 proti, 7 sa zdržalo, 1 nehlasoval. Návrh sme schválili. Ďalšie návrhy.
Kollár, Boris, predseda NR SR (2020-03-24):
Ďakujem. Slovo má pán poslanec Krúpa.
Danko, Andrej, predseda NR SR (2019-09-17):
Prosím, prezentujme sa a hlasujme. (Hlasovanie.) Prítomných 138 poslancov, za 55, proti 51, zdržalo sa 32. Konštatujem, že sme návrh neschválili.
Laurenčík, Milan, podpredseda NR SR (2022-03-23):
V rozprave teraz vystúpi pán poslanec Richard Takáč, nech sa páči.
Jurinová, Erika, podpredsedníčka NR SR (2014-10-17):
Na vaše vystúpenie je jedna faktická poznámka, dve faktické poznámky. Uzatváram možnosť prihlásiť sa. Pán poslanec Fecko.
Danko, Andrej, podpredseda NR SR (2024-01-17):
Pani poslankyňa Jurík.
Viskupič, Marián, poslanec NR SR (2023-05-09):
Ďakujem pekne za reakciu. Otázka je skôr asi na pani ministerku, takže myslím, že bude pani ministerka reagovať. Ďakujem pekne.
Lipšic, Daniel, minister vnútra SR (2011-06-30):
Ja som dal informácie ohľadne toho policajného dňa, lebo ja si myslím, že je korektné informovať aj o úspore verejných prostriedkov, lebo na to ste sa vlastne pýtali. Takže tak, keď sa pýta poslanec, tak je zodpovednosťou ministra komplexne odpovedať, aby mal čo najviac informácií. A teraz k tým vašim, k tej vašej otázke. Neviem, či sa dá nájsť príčinná súvislosť medzi tým, aby policajné, hasičské... A hasičské autá budú mať tiež „Pomáhať a chrániť“. Bude menej požiarov? Neviem. Proste budem informovať prvý júlový týždeň, to bude o týždeň, možno maximálne o dva, o výsledkoch nápadu trestnej činnosti, nehodách, smrteľných, ťažkých zraneniach za prvý polrok tohoto roku, teda, ktorý končí vlastne dnešným dňom. Tie čísla sú veľmi nádejné, musím povedať, čo sa týka násilnej trestnej činnosti, objasnenosti, smrteľných nehôd, celkového počtu nehôd. No, čiže to si nechám na informovanie osobitné. Ale podľa mojej mienky, to heslo by malo vlastne symbolizovať základné poslanie polície. Problém našej polície je aj v tom, že ešte stále je vnímaná, možno ešte z čias minulého režimu, ako primárne represívny orgán. Aj tu v parlamente sú celoživotní bojovníci proti policajnému štátu. No a teraz našou snahou je, našou snahou je, aby polícia bola vnímaná ako inštitúcia, ktorá tu na ochranu slušných ľudí existuje a pre nich tu je, ich chráni, im pomáha. Áno, voči gaunerom by mala byť tvrdá, represívna. A zmeniť ten, aj ten imidž polície nebude vecou jedného hesla, to nebude nejaké magické riešenie. Snažíme sa aj reformou Policajného zboru, aj novým systémom hodnotenia, áno, aj tým, že chceme, aby bolo viditeľné základné poslanie polície a našich zložiek. Chceme postupne, aby ľudia viac dôverovali polícii, aby ju vnímali, že je tu pre nich, pre ich ochranu, pre ich pomoc. Nebude to zo dňa na deň, ani len po nálepkách, bude to dlhotrvajúci proces. A tá dôveryhodnosť polície je dôležitá aj preto, aby aj polícia mala zľahčenú prácu. Ak jej budú viacej občania dôverovať, tak sa im bude lepšie spolupracovať a polícia tým pádom bude mať aj lepšie výsledky. Či tam je, bude priama súvislosť s dopravnými nehodami, neviem. A neviem, či v Českej republike alebo kdekoľvek inde nejaký takýto výskum robili. Hovorím, mohol by som vám povedať za prvý polrok, že aké skvelé sme dosiahli výsledky a proste úplné štatistiky priniesť, budú zverejnené, samozrejme. Ale to nie je, toto nie je cieľom tejto akcie. Je naozaj cieľom, aby aj policajti, ale aj občania a aj tí policajti, ktorí celkom takto nekonajú, lebo aj tých je dosť, musíme si povedať, aby proste mali vizuálne na očiach, čo je ich základné poslanie. Ich základné poslanie nie je ľudí ani naháňať, ani šikanovať, ale skôr naozaj chrániť a pomáhať im. Takže ja si myslím, že to je úplne v poriadku a sa vám to, dúfam, bude páčiť.
R. Zajac, minister zdravotníctva SR: (2003-03-04):
J. Ševc, poslanec: Čo to má spoločné so zdravotníctvom?
Poliačik, Martin, poslanec NR SR (2014-06-04):
Keďže nebol schválený žiadny pozmeňujúci návrh, pán predseda, týmto sme hlasovali o všetkých návrhoch, pristúpime k tretiemu čítaniu, otvorte, prosím, rozpravu.
P. Hrušovský, predseda NR SR: (2005-05-24):
Nech sa páči, pán podpredseda vlády.
Saloň, Marián, poslanec NR SR (2020-12-09):
Ďakujem pekne, pán predsedajúci. Pán poslanec Dostál, ostaňme vo vecnej rovine, tak ako našu debatu vedieme od začiatku. Vy ste odborník na ústavné právo, ja nie, ale celý čas sa tu rozplývame nad tým, akú super kompetenciu dostane parlament, že bude rozhodovať o predĺžení núdzového stavu. Lenže stále ja tvrdím to, že je to úplne zbytočná kompetencia pre ten parlament, ak má rozhodnúť po 20 dňoch, kedy ten dvad... ten núdzový stav tých 20 dní bude platiť tak či tak. To, že na 20. deň parlament rozhodne, že to nebude, tak čo je z toho, keď tých 20 dní si tá vláda predĺžila ten núdzový stav? Preto som vám navrhoval, že veď je to ten istý mechanizmus, ako máte navrhnutý teraz, ale bude sa schvaľovať v čase platného núdzového stavu. Sedem dní pred ukončením vláda príjme predĺženie núdzového stavu, predloží to parlamentu, parlament je povinný do 7 dní sa zísť tak či tak aj v súčasnosti, ak je požiadaná Národná rada o zvolanie mimoriadnej schôdze, tak do 7 dní zasadne parlament a ešte v čase platnosti núdzového stavu rozhodne alebo nerozhodne o tom, či bude takýto núdzový stav predĺžený. Čo je na tom nelogické? To, čo je predložené teraz, je proste bez logiky, kde parlament bude, ale čisto len a len nejaký štatista, resp. budeme v pozícii alibizmu, kde povedia, veď aj parlament sa k tomu môže vyjadriť.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142, za 56, 2 proti, 82 sa zdržalo, 2 nehlasovali. Uvedený návrh sme neschválili.
Laššáková, Jana, podpredsedníčka NR SR (2015-04-22):
Pán poslanec Martvoň, nech sa páči.
B. Bugár, podpredseda NR SR: (2002-05-16):
(Hlasovanie.) Prítomných je 117 poslancov, za 116, nehlasoval 1. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na prerokovanie tohto návrhu zákona v druhom čítaní. Nasleduje hlasovanie o vládnom návrhu zákona o ochrane ovzdušia , tlač 1480. Spravodajcom je pán poslanec Ambróš. Nech sa páči, máte slovo a môžeme pristúpiť k hlasovaniu. L. Ambróš, poslanec: Vážený pán predsedajúci, s ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že prerokuje vládny návrh zákona o ochrane ovzdušia, tlač 1480, v druhom čítaní.
P. Paška, predseda NR SR: (2009-02-04):
Ako ďalšia je do rozpravy prihlásená pani poslankyňa Kramplová. Nech sa páči, máte slovo.
Cigániková, Jana, poslankyňa NR SR (2020-02-20):
Ďakujem pekne. No, Igor, z teba normálne štátnik, počúvaj. Radosť sa na to pozerať. (Povedané zo smiechom.) Bude z teba niečo! A k tomuto, čo si hovoril, by som chcela, hovoril si o tom, že jak v podstate smeráci, koľko peňazí ukradli tým dôchodcom, a teraz im hádžu drobné, ja by som chcela len pripomenúť, čo sa stalo teraz nedávno, je to asi pol roka dozadu, keď Robert Fico predkladal zákon, ktorý v podstate menil pravidlá vyplácania dôchodkov, a zmenil ich takým spôsobom, že dôchodok sa nevyplácal od, od času, kedy ten dôchodca mal naňho nárok, ale začal sa vyplácať až od času, kedy prebehlo to, to konanie a kedy bolo teda právoplatné rozhodnutie úradov. Na tomto stráca každý dôchodca asi 2 mesiace. Ak sa teda bavíme o tom, že na mesiac je to priemerný dôchodok 460 eur, tak v podstate každý dôchodca prišiel asi pred pol rokom vďaka návrhu Roberta Fica o 920 eur. Ani ste si to nevšimli, lebo však každý to považuje za normálne, že až keď úrad vydá rozhodnutie, ale, opakujem, predtým to bolo tak, že odkedy teda vzniká nárok, tak potom sa spätne vyplácali tie peniaze, teraz to už tak nie je, čiže oni vám ukradli pred pol rokom čerstvo, toť len tu, skoro 1 000 eur a teraz vám hádžu drobné a vy im tam ťapkáte na balkóne a necháte sa tu navoziť autobusmi. No akože ja by som si naozaj rozmyslela, či budem tomuto robiť štafáž. Ďakujem.
Raši, Richard, poslanec NR SR (2022-05-05):
Ďakujem pekne. Pán poslanec Erik, začnem reakciou na tvoje vystúpenie, tým, čo si končil. Táto vláda peniaze má, ale dôchodcom ich nechce dať. Pretože okrem daňových nadpríjmov, okrem rekordných zadlžovania Slovenska, teda 15 mld., ktoré naviac majú a míňajú a nikto nevie načo, robila tu predsa aj celosvetové experimenty ako testovanie za 800 mli., rozličné bonusy. Ale keď ide o seniorov, keď ide o 1,1 mil. ľudí, tak im nechce dať nič. Ja som veľmi zvedavý, ako bude reagovať minister práce, pretože tvrdil, že pokiaľ by sa naozaj situácia vyvíjala tak, že seniori nebudú mať peniaze, že si vie predstaviť nejakú podporu, tak ja mu už teraz rovno odkazujem, že si neviem predstaviť, akoby tento zákon on ako minister práce a sociálnych vecí mohol nepodporiť. Pretože rast cien potravín, ktoré teda naozaj idú do rekordných výšok, ceny energií, ceny bežných životných nákladov rastú a budú rásť aj naďalej. Takže toto je zákon nie o pomoci dôchodcov, ale toto je zákon, ktorý môže zachrániť dôchodcov, aby prežili aspoň na tej úrovni, ktorú teraz majú, čiže nie je to žiadna extra pomoc, je to záchranné koleso preto, aby zvládli to, čo sa na nich zo všetkých strán valí. Ďakujem pekne.
Glváč, Martin, podpredseda NR SR (2019-02-06):
Ďakujem. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 136 poslancov, za 103, proti 13, zdržalo sa 19, 1 nehlasoval. Uvedený návrh sme schválili. Pán spoločný spravodajca, predložte návrh na pokračovanie rokovania o návrhu v treťom čítaní. Aha, pardon, prepáčte.
Šeliga, Juraj, podpredseda NR SR (2020-05-12):
Pán poslanec Viskupič.
Nicholsonová, Lucia, poslankyňa NR SR (2012-05-16):
Ďakujem pekne za slovo. Pán poslanec, ty hovoríš, že toto nie je spôsob vstupovať do ústavného zákona a do ústavy. A ja sa pýtam, že aký je teda ten spôsob? Veď toto je úplne legitímny spôsob. Hovoríš o dlhých stretávaniach sa a nejakých vášnivých diskusiách, ktoré tomu mali predchádzať. Ale my sme boli svedkami takýchto dlhých stretávaní sa a vášnivých diskusií, keď ste sa asi 20 rokov snažili urobiť niečo s priestupkovou imunitou poslancov. A ja mám pocit, že to bol strašne dlhý čas, a musím povedať, že skutočne to tak cítim, že ten čas sme urýchlili až my, SaS-ka, ktorá začala veľmi tvrdo tlačiť na zrušenie poslaneckej priestupkovej imunity. A ja nerozumiem celkom, prečo vy namietate takýto postup, aký sme zvolili, ktorý je, opakujem, úplne legitímny, a považujete to za nejakú fatálnu chybu, a pritom voláte po diskusiách namiesto toho, aby ste práve toto brali ako začiatok jednej legitímnej diskusie o celkom vážnej téme. Lebo všetci sa zhodujete na tom, že prakticky súhlasíte s tým meritom problému, s tým, že treba niečo robiť s počtom poslancov v zákonodarnom zbore. My sme urobili len to, že sme túto tému, ktorá je aktuálna v uliciach, aj aktuálna na Facebooku, preniesli na pôdu zákonodarného zboru. A skutočne nerozumiem tomu, že prečo proti takejto legitímnej ceste namietate. Ďakujem.
Blaha, Ľuboš, podpredseda NR SR (2024-01-18):
Pani poslankyňa Tamara Stohlová, nech sa páči.
L. Szigeti, poslanec: (2009-10-29):
Novela vysokoškolského zákona v jej niektorých bodoch prinesie do vysokoškolského prostredia celkom dobré a racionálne zmeny. Predložený návrh novelizácie zákona má 26 bodov a z nich podľa môjho posúdenia 17 sa dá hodnotiť buď pozitívne, alebo indiferentne, teda neutrálne. Mnohé z nich sú úplne nové veci, ktoré doterajší zákon vôbec neobsahoval a s ktorými sa dá úplne súhlasiť, ako napr. prenechávanie alebo vypožičiavanie majetku vysokej školy právnickej osobe, ktorá je podnikateľom na účely výskumu a vývoja. Alebo napr. vytvorenie centrálneho registra záverečných rigoróznych a habilitačných prác na ministerstve školstva, ktorým sa skutočne dá predísť plagiátorstvu. A podobným prínosom bude povinné priebežné hodnotenie kvality poskytovaného vzdelávania vysokou školou. Dokonca aj s tým sa dá súhlasiť, že sme rozšírili okruh krajín, z ktorých študenti môžu bezplatne študovať na našich vysokých školách. Niektoré ďalšie zmeny upresňujú doterajšie znenia jednotlivých paragrafov, prípadne ich rozšíria alebo sprísnia, ako napr. spresnenie vnútorných aktov riadenia v štatúte vysokej školy, sprísnenie pôsobenia zahraničných vysokých škôl, upresnenie spôsobu prestupu študenta z jednej vysokej školy na druhú alebo podmienky vydávania dodatku k diplomu v anglickom jazyku. Ani prevodom majetku štátu na Slovenskú technickú univerzitu v Bratislave a na Univerzitu Pavla Jozefa Šafárika v Košiciach v podstate nemám žiadny problém. Mám ale problém s deviatimi bodmi tejto novely zákona, hlavne s ich filozofiou. Takmer všetky spomínané body priamo súvisia s prebiehajúcou, čiastočne ukončenou komplexnou akreditáciou našich vysokých škôl. Ide o dovŕšenie komplexnej akreditácie vysokých škôl a preklopenie ich výsledkov do legislatívnej oblasti. A tu je ten najväčší problém a o tom už tu bolo hovorené. Totiž úprava a návrh ministerstva školstva v súvislosti s presunom kompetencie rozhodovať o zmene začlenenia vysokej školy na vládu Slovenskej republiky po uskutočnení komplexnej akreditácie je pre mňa neprijateľný. Vysoké školy vznikajú a sú začlenené na základe rozhodnutia Národnej rady Slovenskej republiky so zákonom. Všetky zmeny aj nové začlenenie vysokej školy musí podľa môjho názoru znamenať zmenu príslušného zákona a zákony v Slovenskej republike môže zmeniť len a len slovenský zákonodarný zbor, a tým je Národná rada Slovenskej republiky. Preto presun takejto kompetencie z Národnej rady na vládu Slovenskej republiky je nemožný a z tohto dôvodu tieto ustanovenia predmetnej novelizácie vysokoškolského zákona sú irelevantné. Z tohto dôvodu ani ja, ani poslanecký klub SMK – MKP predloženú novelizáciu vysokoškolského zákona nepodporíme. Ďakujem.
M. Drobný, poslanec: (2002-05-15):
Ja si myslím, že netreba vyhodiť tento návrh ako špinavú vodu, ale treba ho zobrať, lebo v ňom je aj dobrý, racionálny prvok, zdravé dieťa, a treba ho nechať, aby sa rozvinulo a žilo. I. Presperín, podpredseda NR SR: Ďakujem. V rozprave ďalej vystúpi pán poslanec Šagát. Pán poslanec, predtým ešte pán poslanec Osuský. Chcem povedať jedno, že o 16.00 hod. sme boli dohodnutí prerušiť rokovanie Národnej rady s tým, keď dostaneme avízo, že hokejoví majstri sveta sa pohli z Úradu vlády, učiníme tak. Potom vás poprosím, aby ste rešpektovali toto rozhodnutie. Pán poslanec Osuský bude reagovať a po ňom pán poslanec Šagát.
Šimečka, Michal, podpredseda NR SR (2023-12-15):
Ďakujem veľmi pekne. Pán poslanec Kalivoda.
Sulík, Richard, predseda NR SR (2011-04-05):
Pán poslanec Fecko.
Laurenčík, Milan, podpredseda NR SR (2020-11-24):
Teraz dávam slovo spoločnému spravodajcovi z výboru pre financie a rozpočet pánovi poslancovi Milanovi Kuriakovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, máte slovo.
Zmajkovičová, Renáta, podpredsedníčka NR SR (2012-08-07):
S faktickými poznámkami jeden poslanec. Uzatváram možnosť faktických poznámok. Pán poslanec Hraško.
Kéry, Marián, poslanec NR SR (2020-12-09):
Pán poslanec Podmanický, tak ako som naučený pri tvojich prihláseniach do rozpravy, veľmi kultivovane, k veci, bez zbytočných emócii a už vôbec nie urážok. Oceňujem to, že si sa veľmi správne obrátil na pána poslanca Dostála, ktorý naozaj v tom minulom volebnom období bol strážcom oprávnenosti využívania skráteného legislatívneho konania. Len škoda, že ten meter v poslednom období radikálne zmenil. My nielenže devalvujeme systém skráteného legislatívneho konania, my devalvujeme a dehonestujeme v poslednom období ústavu a Ústavný súd. Poslanci vládnej koalícii dnes pri hlasovaní odstránili tak potrebný systém bŕzd a protiváh. A veľmi presne si pomenoval aj to, čo pri schvaľovaní vládnych nariadení chýba, či už vláde, alebo vládnym poslancom, a to je najmä cit a široký konsenzus. Častokrát sa, bohužiaľ, stáva, že nielen absentuje nejaká celospoločenská diskusia, ale navyše, ak dôjde ku konkrétnemu vládnemu nariadeniu, častokrát sa stane, že na druhý deň alebo o pár dní je toto nariadenie korigované, opravované, snaží sa niekto vysvetliť, že to tak nemysleli, a naozaj do spoločnosti takýmito nariadeniami prinášajú len a len chaos a neistotu. A skúsim ťa ešte doplniť, pán poslanec, zabudol si odkázať veľkej časti vládnej koalície, že kto seje vietor, zožne búrku. A, žiaľ, tí, čo siali vietor, budú musieť zožať... (Prerušenie vystúpenia časomerom.)
R. Kaliňák, poslanec: (2005-02-08):
Dobre, toľko iba k zhrnutiu. Hlasovať budeme zrejme o tom zajtra. Ak prejde tento návrh uznesenia, tým pádom o návrhu uznesenia, ktorý som predkladal ako prvý, sa hlasovať nebude. Ďakujem pekne, pán predsedajúci.
Šeliga, Juraj, podpredseda NR SR (2021-03-19):
Pán poslanec, ďakujem za váš výstup, ďakujem za účasť. Poprosím ako ďalšieho pána poslanca Marka Kotlebu, nech sa páči.
Glváč, Martin, podpredseda NR SR (2016-12-06):
Reakcia nie je. Nech sa páči, pán poslanec Matovič.